**NADA JELIČIĆ**

**I.F. BIUNDOVIĆA 2**

**21450 Hvar**

**OIB: 59406654399**

**RNO: 01011577969**

Nezavisna vijećnica u Gradskom vijeću Grada Hvara, Kandidacijska lista grupe birača – nositeljica liste: Nada Jeličić

**GODIŠNJI PROGRAM RADA ZA 2017. GODINU**

Godišnji program rada za 2017. godinu, kao nezavisne članice Gradskog vijeća Grada Hvara, izabrane s Kandidacijske liste grupe birača – nositeljice liste: Nade Jeličić, obuhvaća zalaganje za:

* **kvartalno informiranje** naših građana o djelovanju Gradskog vijeća i odlukama koje se donose, te o njihovom provođenju
* **dovršenje i provođenje strategije razvoja** Grada Hvara u kojem će biti razrađen koncept razvoja turizma koji će osigurati pretpostavke za uspostavljanje trajne privlačnosti grada kao turističke destinacije i poboljšavanje njegove konkurentske sposobnosti na međunarodnom turističkom tržištu, omogućavajući kontinuirani rast blagostanja stanovnika i korištenje resursne osnove na načelima održivog razvoja
* **iskorištavanje** **financijskih i poslovnih prilika koje nam se otvaraju kroz EU** **fondove**a kojima bi se mogli financirati mnogi projekti, spomenici, zgrade i prostori od značaja za grad (Fortica, Arsenal, Sv Marko, Pjaca, Veneranda, palača Vukašinović, Knjižnica – Multimedijalni centar, Sportski centar, Starački dom)
* **ulaganje u edukaciju ljudskog potencijala** radi stjecanja potrebnih znanja za efikasno povlačenje sredstava iz EU fondova
* **osiguranje stavke u proračunu za pripremu i provedbu projekata** EU fondova, tehničke pomoći i sufinanciranja razvojnih projekata.
* **izgradnju Srednje škole Hvar** po već gotovom projektu, kao i igralište uz zgradu Osnovne škole
* **zalaganje i sudjelovanje u radu ureda LAG-a ŠKOJI** i putem istog poticanje projekata za male i srednje poduzetnike i one u funkciji javno privatnog partnerstva , poljoprivrednike, za projekte podizanja kvalitete života i jačanja udruga, za projekte od važnosti za grad u domeni manjih infrastrukturnih zahvata (protupožarni putevi, fekalna odvodnja, nerazvrstane ceste i slično)
* provedbu aktivnosti vezanih uz opće društvene potrebe grada Hvara, predlaganje mjera za unapređenje života ljudi na otoku kroz poticanje djelatnosti u turizmu i kulturi, odgoju, obrazovanju i sportu, zaštiti i unapređenju okoliša, zdravstvu i socijalnoj skrbi, na sjednicama Gradskog vijeća Grada Hvara
* podržavanje raznih akcija kulturnih, sportskih i drugih udruga koje imaju za cilj promicanje otočnog načina života i turizma i unapređenje zajednice
* sastanci sa građanima Grada Hvara i artikuliranje njihove problematike kroz pitanja vijećnika na sjednicama Gradskog vijeća Grada Hvara.
* proučavanje materijala i priprema prijedloga Odluka i Zaključaka na način propisan Statutom Grada Hvara, Poslovnikom Gradskog vijeća i zakonskim propisima,a u svrhu rješavanja programskih ciljeva i unaprjeđenja života građana grada Hvara i prosperiteta samog grada kao kulturno-turističke destinacije
* organiziranje stručnih tematskih sastanaka (okruglih stolova) na kojima će govoriti stručnjaci i poznavatelji problematike glede usmjeravanja ka kvalitetnijoj kulturno- turističkoj ponudi i sveukupnom razvoju destinacije
* odlazak na najmanje jedan seminar, savjetovanje ili simpozij koji će doprinijeti educiranju u svrhu kompetentnijeg političkog djelovanja
* organiziranje javnog skupa radi informiranja javnosti o dosadašnjem političkom djelovanju, ispunjavanju programskih ciljeva i planovima za političko djelovanje u 2017.g
* organiziranje javne tribine sa gostima-predavačima na temu kulturnog turizma kao vida turizma kojeg treba obogatiti sadržajima obzirom na raspoložive predispozicije

Potrebna sredstva za navedene aktivnosti, temeljit će se prvenstveno na sredstvima koja mi kao nezavisnoj članici budu dodijeljena za redovito godišnje financiranje političkih stranaka i nezavisnih članova Gradskog vijeća Grada Hvara, sukladno važećim zakonskim propisima.

Cilj je doprinijeti razvoju grada Hvara, a svojim djelovanjem i zalaganjem u radu Gradskog vijeća Grada Hvara težiti poboljšanju života gradske i otočne zajednice.

Nezavisna vijećnica

 Nada Jeličić